बेंगलुरू। आइपीएल-10 के प्लेऑफ के रोमांचक एलीमिनेटर मुकाबले में बुधवार रात कोलकाता नाइट राइडर्स और सनराइजर्स हैदराबाद की टीमें आमने-सामने थीं। मैच में कोलकाता ने टॉस जीतकर पहले फील्डिंग करने का फैसला किया था। पहले बल्लेबाजी करने उतरी हैदराबाद की टीम ने 20 ओवर में 7 विकेट के नुकसान पर 128 रन बनाए और कोलकाता को 129 रनों का लक्ष्य दिया। हालांकि इसके बाद बारिश की वजह से तकरीबन 3 घंटे तक खेल शुरू नहीं हो सका।